**КФН отмени указания относно изплащането на натрупаните средства по индивидуалната партида на починало осигурено лице във фонд за допълнително задължително пенсионно осигуряване**

На 16.07.2020 г. Народното събрание прие Закон за изменение и допълнение на Закона за публичното предлагане на ценни книжа, обнародван в „Държавен вестник“, бр. 64 от 18.07.2020 г., с който е извършено изменение в чл. 170, ал. 1 от Кодекса за социално осигуряване, което влиза в сила от деня на обнародването му. Във връзка с това с решение № 543/23.07.2020 г. Комисията за финансов надзор отмени Указанията относно тълкуване и прилагане на чл. 170, ал. 1 от КСО, приети с решение по Протокол № 6 от 11.02.2004 г., касаещи изплащането на натрупаните средства по индивидуалната партида на починало осигурено лице във фонд за допълнително задължително пенсионно осигуряване.